google/wiki40b huggingface dataset:
Ekklesia (antikkens Hellas)

Ekklesia (gresk: ἐκκλησία) var den demokratiske folkeforsamlingen i antikkens Athen i bystatens gullalder. Etter Solons reformer i 594 f.Kr. ble den åpen for alle mannlige borgere over 18 år med to års militærtjeneste å delta i folkeforsamlingen. Forsamlingen var åpen for alle borgere, uansett samfunnsklasse, til å delta. Forsamlingen var ansvarlig for å erklære krig, militær strategi, og velge strategoi (hærførere), og andre myndighetspersoner. Den var også ansvarlig for å nominere og velge øvrighetspersoner, således velge medlemmer av Areopagos. Forsamlingen hadde også siste ord i lovforslag og retten til å tilkalle øvrighetspersoner til å redegjøre for deres år i posisjonen.
På 400-tallet f.Kr. utgjorde dets medlemmer til rundt 43 000 menn. Det ville ha vært vanskelig for fattige mennesker utenfor det urbane senteret Athen å delta uten betaling for oppmøte som ble introdusert på slutten av 400-tallet f.Kr. Ekklesia møttes i begynnelsen en gang hver måned, men senere kom det sammen tre eller fire ganger per måned. Agendaen for ekklesia ble etablert av boulé, det folkelige rådet. Stemmer ble avgitt ved å vise hånden.
Ekklesia ble valgt ved loddtrekning årlig av boulé. En del av deres makt under Solon ble senere delegert til rådet av Perikles i hans reformer. Ekklesiasterion var den bygningen som ble konstruert særskilt for møtene til ekklesia. Som mange andre bystater hadde ikke Athen et eget ekklesiasterion. Isteden ble de faste møtene holdt på Pnyx, som lå mindre enn 1 km. vest for Akropolis og 1,6 km. sørvest for Athens sentrum. To årlige møter ble holdt i Dionysosteateret. En gang rundt 300 f.Kr. ble alle møtene til ekklesia flyttet til teateret. Møtene kunne tiltrekke seg store forsamlinger: opptil 6 000 borgere kunne tidvis var til stede i løpet av 400-tallet f.Kr.
En form for politistyrke på 300 skytiske slaver bare reip farget rød av oker for bevirke borgerne som hang igjen i Athens agora til å delta i møtene. Enhver med klær merket av å ha blitt dasket med rød oker og som ikke deltok i møtet kunne bli bøtelagt.
I dag börjar livet

Innspillingsfakta

Filmen ble spilt inn i våren 1939 i AB Sandrew-Ateljéerna, Mosebacke og Gamla Stan i Stockholm.

Handling

Den unge revyballettdanserinnen, Wera Holm, står i aprilregnet om natten og holder vakt ved en port i Gamla Stan. I et opplyst vindu ser man skyggen av en mann og en kvinne. Skyggene tilhører Weras tidligere «forlovede», ballettkoreografen Börje Fredin, og Margot fra revyballetten. Alle ballettpikene kives om Börje, som samvittighetsløs flørter med dem og kasserer dem én etter én. Det er Margits værelse som Wera har overvåket. Wera går inn i en restaurant og får låne telefonen av den unge maleren Petrus Sommar. Hun slår Margots nummer. Margot og Börje ser på den kimende telefonen uten å svare.
Wera går over gaten til Margots port og trenger seg inn når Petrus låser opp med egen nøkkel. Han bor der, innlosjert hos sin moster, politihustruen Johanna Lundström. Wera går opp to etasjer. Når hun ser et glimt av Börje retter hun pistolen mot ham, avfyrer to skudd, men bommer, hvoretter Petrus trekker henne inn i sin leilighet. Det fører til et basketak som ender med at ytterligere et skudd blir avfyrt og Petrus får et streifsår av en kule i den ene armen. Politiet begynner å gjennomsøke huset. Wera gjemmer seg hele natten og en del av dagen hos den noe forvirrede Petrus. Hun tar seg til balletten der hun havner i slagsmål med Margot og får sparken. Petrus' søster, Karin Sommar, kommer til byen for å gå på handelsinstitutt, men havner i klørne på Börje. Han blir funnet skutt. Hvem har gjort det?
Knights and Merchants: The Shattered Kingdom

Økonomien i spillet

Økonomien i spillet skiller seg noe ut fra mange av de andre strategispillene. I Knights and Merchants må man bygge bygninger som hver har forskjellige oppgaver. Hver vare som en bygning produserer, er ofte avhengig av å bli tatt gjennom flere mellomledd (andre bygninger) før den er et ferdig produkt. For eksempel et brød: først må en bonde så og høste korn, deretter må kornet tas til mølla hvor det gjøres om til mel, før det til slutt ender opp hos bakeren som lager brød av det. Brødet må så fraktes videre til et spisested. Hvis spisestedet er tomt for mat, og ingen tjener henter brødet hos bakeren, vil folkene etter hvert dø. Selv om bakeren står med et brød foran seg i bakeriet, vil han ikke spise det; det må fraktes til spisestedet.
Samtidig som man produserer mat, må man også produsere soldater, ettersom man vil være ubeskyttet overfor et angrep uten soldater. Når to soldater sloss, vil spilleren også miste kontrollen over soldaten sin inntil kampen er over. Dette begrenser kampstrategiene som kan brukes.
Til sammenlikning: i mange andre strategispill (som Age of Empires) fungerer det slik at dersom du eksempelvis har et gitt antall gullplater, kan du lage en soldat. Soldaten trenger ikke å mates, heller ikke arbeiderne som henter gullet. Spilleren trenger i slike spill altså ikke tenke på både å produsere nok mat til å holde soldatene og arbeiderne i live, men kun å produsere nok ressurser til å lage nye ettersom gamle dør. Når en soldat sloss mot en annen, kan spilleren bestemme at soldaten skal avbryte slossingen for å gå et annet sted.

The Shattered Kingdom

The Shattered Kingdom (forkortet TSK) er det første spillet i serien. Her skal man hjelpe kongen å gjenerobre det som hans sønn, den onde prinsen, har tatt fra ham.
Hovedhistorien er på 20 oppdrag. Det er varierer fra oppdrag til oppdrag om man skal bygge opp en by for å lage soldater, eller om man begynner med et visst antall soldater som man må klare seg med gjennom oppdraget.

The Peasants Rebellion

The Peasants Rebellion (forkortet TPR) er det andre spillet i serien. Det er imidlertid såpass likt det første spillet at TPR like gjerne kunne ha vært en utvidelsespakke. Nytt i TPR er noen nye bygninger, og noen nye soldattyper. Man kan fortsatt spille den opprinnelige hovedhistorien i TSK, men det er også med en ny hovedhistorie.
Surferosa

Opphav

Bandet beskrives som en synthbasert «thrashpop»-gruppe som sprang ut fra studentmiljøet i Bø i Telemark i 2000. Den 80-tallsinspirerte gruppen vant bandkonkurransen Zoom i 2001 og ble sendt på den påfølgende Zoom-turneen i Norge og England våren 2002. De fikk mye oppmerksomhet i media, ikke minst på grunn av vokalist Mariann Thomassen fra Stryn, hennes sterke scenepersonlighet og fargerike kostymer. Navnet Surferosa er hentet fra en plate med Pixies som heter Surfer Rosa og kom ut i 1988.

Utgivelser

Deres debut-EP kom ut i 2002 og inneholdt den energiske låten «Lucky Lipstick». Gruppa albumdebuterte med Shanghai My Heart i 2003, og fikk flere radiohits. Samme år lagde de all filmmusikken til spillefilmen Bare Bea og hadde suksess med singelen «Saturday Night» fra filmen. I 2005 lanserte de sitt andre album, The Force. Albumet oppnådde ikke like store salgstall som det forrige, men fikk relativt gode kritikker i pressen. Albumet blir regnet for å være mer modent enn det forrige og ikke fullt så kaotisk i sin stil. «Royal Uniform» fra The Force huskes fortsatt av mange som en del av lydsporet til spillet «FIFA 07» fra Electronic Arts. «Scandinavian Decay» fra det tredje albumet The Beat on the Street, var med på et annet populært EA-spill; The Sims 2.

Annet

Surferosa har også spilt mye i Sverige og England og har i utlandet blitt sammenlignet med Blondie. I 2009 deltok bandet i Melodi Grand Prix med låten «U Look Good», men de nådde ikke finalen. Senere samme år ble Surferosa oppløst fordi medlemmene trengte en pause.
Jordi Alba

Landslaget

Han ble tatt ut i Spanias EM-tropp til EM i Frankrike 2016.
Han ble tatt ut i Spanias tropp til VM i fotball 2018 i Russland.
Elskovssmerte

«Elskovssmerte» er et skillingstrykk. Alf Prøysen presenterte den i sin visespalte i Magasinet for Alle i 1957, og innsenderen forteller at «...visen ble solgt på torget i Bergen for 10 øre i 1899».

Teksten

1.Husker du den gang du sagde:

Hør Lina, hør jeg elsker deg.

Din hånd opp til mitt bryst du lagde

og svor en hellig ed for meg.
2.Din arm omkring min hals du lagde

og kinn du brente imot kinn.

Og evig evig du da sagde

ifra nu jeg bliver din.
3.Hver gang du kalte meg din hulde

da drømte jeg om kjærlighet,

men nu har du mitt sinn omtumlet

og forstyrret all min fred.
4.Hver gang jeg dine øyne skuet

et hav av kjærlighet jeg så,

jeg så en elskovsild som luet

så klar og ren som himmelen blå.
5.Men du meg falsk har overgivet

din kjærlighet var kun bedrag,

for usselt gull har du meg sviket

i rikdom fant du mer behag.
6.Men meg du ga et brustent hjerte

og sorgen satte i mitt bryst,

der inne raser elskovssmerte

jeg nu ei finner mere trøst.
7.Er dette lønn for elvskovssmerte,

er dette lønn for kjærlighet.

Da søk ei mer til det mitt hjerte

som forstyrrer all din fred.
8.Og når jeg trett i graven skal hvile

skilt fra all møye og fra deg,

måske du da fortvilet vil ile

hen til den grav som skjuler meg.
9.Da skal mitt ansikt for deg sveve

i rene ånders boliger.

Da skal du få lide for all min smerte

og for dne troskapsed du meg svor.
Orientdvergskarv

Beskrivelse

Orientdvergskarven er en liten skarv, ca. 50 cm. lang. Den ligner på en bengalskarv, men den er større.

Utbredelse

Orientdvergskarven finnes i India, Sri Lanka, Bangladesh og Nepal. Den er også funnet i Myanmar, Thailand, Laos og Indonesia.
Rødseglskip

Rødseglskip (朱印船 Shuinsen) var bevæpnede japanske handelsskip med anløpshavner i Sørøst-Asia. De var utstyrt med patenter med røde segl utstedt av det tidlige Tokugawa-shōgunatet. Mellom 1600 og 1635 seilte mer enn 350 japanske skip under dette systemet i utenriksfart.
De anløp Filippinene, Siam, Macao, Taiwan, India, Annam, Cochinkina,  Kambodsja og Indonesia.
Fekting under de britiske imperielekene 1950

Fekting under de britiske imperielekene 1950. Fekting var en av flere sporter under de fjerde britiske imperieleker som ble arrangert i Auckland i New Zealand i perioden 4. til 11. februar 1950. Det var første gangen som fekting var med på programmet i de britiske imperielekene. Det var sju øvelser, seks for menn og en for kvinner. Kårde, sabel og florett både individuelt og i lag for menn og en individuell konkurranse i florett for kvinner. England ble beste nasjon med seks gullmedaljer foran Australia med en.
60 damer du skulle ha møtt

60 damer du skulle ha møtt er en norsk biografisk tegneseriebok fra 2016, skrevet av Marta Breen og tegnet av Jenny Jordahl. Boka ble utgitt på Manifest forlag. Forfatterne begrunnet boka med at «det var deprimerende å innse at historiene om mennesket i så stor grad blir fortalt med kvinner i en evig birolle». Boka samler derfor «60 navn de mener burde fått en større plass i norsk sakprosa.»  Det er også laget en kortstokk til boka.
Taum Sauk vannkraftverk

Taum Sauk vannkraftverk er et vannkraftverk (pumpekraftverk) i St. Francois-fjellene i Ozark-platået, beliggende i Reynolds County, sørøst i delstaten Missouri i USA, og om lag 140 km sør for St. Louis.
Nedre reservoar er sammenløpet av Fork River og Black River, en nordlig sideelv til White River. Kraftverket har en installert produksjonskapasitet på 408 MW, fordelt på 4 turbiner.
Fallhøyden fra øvre reservoar oppå Proffit Mountain, er 240 meter. Den 14. desember 2005 skjedde et fatalt uhell hvor øvre reservoar brast, og 4 mill m³ vann flommet ned fjellsiden. Bygging av nytt reservoar startet tidlig i 2009. Reservoaret var igjen i drift i april 2010.
Walisere

Walisere (walisisk: Cymry) er en etnisk gruppe og nasjon som er tilhørende, eller assosiert med, Wales og språket walisisk. Det keltiske språket ble historisk snakket på tvers av Wales, med språkets forgjenger – gammelbritisk – var tidligere i mesteparten av øya Storbritannia. Selv om walisisk forblir et fremtredende språk i visse områder av Wales er engelsk det dominerende språk i mesteparten av landet.
Estimater om antall walisere varierer avhengig av definisjon. Et estimat er 580 000, mens folketellingen oppfører 3,1 millioner. I tillegg til antallet walisere i Wales finnes store diaspora omkring i verden: oppunder to millioner i USA, over 600 000 i England, omtrent 500 000 i Canada, omtrent 125 000 i Australia, samt 75 000 i Argentina, ca. 17 000 i Skottland, og omtrent 10 000 i New Zealand.
MS «Falkefjell»

Historie

MS «Falkefjell», byggenummer 92 fra skipsverftet Båtservice Mandal A/S, ble overlevert til Boreal Transport Nord AS i Hammerfest den 29. juni 2011. Kontrakten ble inngått i desember 2009 og tanken var ar båten skulle trafikkere rutene 6 og 7 Harstad-Engenes-Salangsverket-Brøstabotn. 
Fra 5. august 2011 til oktober samme år trafikkerte den rute 010 Skjånes - Tanafjord - Smalfjord der den erstattet «Ingøy». Fra 31. oktober 2011 til 20. januar 2012 tok den over ruten Harstad – Bjarkøystedene – Skrolsvik - Flakstadvåg og Harstad – Engenes – Salangsverket - Brøstabotn for «Stjernøy», og vendte etter en periode i bygderuta for «Rypøy» tilbake til disse rutene 25. april 2012.
Fra oktober 2012 ble «Falkefjell» satt i trafikk på Tanaruta 010, Skjånes - Langfjord - Smalfjord som hovedbåt i ruten.
Keiserriket Japan

Terminologi

Den tidligere staten blir ofte referert til som «Keiserriket/Keiserdømmet Japan», eller «Det japanske keiserrike/keiserdømme» på norsk. På japansk er staten referert til som Dai Nippon Teikoku – 大日本帝國, som bokstavelig talt betyr «Det storjapanske keiserrike» (Dai – «store», Nippon – «japanske», Teikoku – «keiserrike»).
Betydningen er viktig i forhold til geografi, og dekker Japan og omkringliggende områder. Nomenklaturet «Keiserriket Japan» har eksistert siden anti-tokugawa-domenene Satsuma og Chōshū, som grunnla deres nye regjering under Meijirestaurasjonen, med den hensikt å opprette en moderne stat for å motstå vestlig herredømme.
Grunnet sitt navn i kanjitegn, og sitt flagg, ble det også gitt eksonymet «Solens (keiser)rike» (engelsk: Empire of the Sun).
John Tyler

Bakgrunn

Tyler ble født i Virginia i 1790. Han tjente som medlem av kongressen, senator og Virginias guvernør før han ble valgt som William Henry Harrisons visepresidentkandidat i 1840. Dette var overraskende, idet Tyler var forholdsvis ny innen Whig-partiet og hadde forlatt Det demokratiske parti i 1833 på grunn av motstand mot daværende president Andrew Jacksons politikk. 
Han ble ansett for å være en prinsippfast mann som satte den amerikanske konstitusjonen over partipolitikk. Selv gjorde han lite eller ingenting for å posisjonere seg som kandidat til visepresidentvervet. Det har blitt hevdet at Whig-partiet endte opp med Tyler som kandidat i tospann med presidentkandidat Harrison, i håp om å vinne stemmer i sørstatene.
Harrison vant presidentvalget, men holdt den hittil lengste innsettelsestale i en kald mars måned i 1841. Måneden etter var han død av lungebetennelse.

Presidentperioden

Whig-partiet sto deretter med en president som ville føre en politikk uavhengig av partiinteresser. Partifellene gikk derfor inn for at visepresidenten ikke skulle overta presidentembedet permanent, men i stedet fungere som en overgangsfigur inntil nyvalg kunne utskrives. Tyler avla like fullt presidenteden, holdt sin innsettelsestale og satte seg fore å fullføre den valgperioden som Harrison og han selv var valgt for. Dermed var presedens skapt. 
Da Tyler nedla veto mot opprettelsen av en føderal bank (stikk i strid med Whigs-partiets vedtak), trådte samtlige medlemmer av kabinettet tilbake, med unntak av utenriksminister Daniel Webster, som kun ble på sin post på grunn av viktige forhandlinger med Storbritannia om grensedragninger.
Dette samt andre kontroverser med det partiet som hadde fått ham nominert til visepresidentposten, førte til at Tyler ikke ble nominert som partiets presidentkandidat foran valget i 1844. President Tyler valgte dermed å trekke sitt kandidatur.
Tyler var dessuten den første presidenten som mistet sin hustru i sin embedsperiode. Den 10. september 1842 døde Letitia Tyler. Hun hadde vært bundet til en rullestol siden liket før sin manns embetsinnsettelse.

Årene etter

John Tyler gjorde i 1861 en del bestrebelser på å megle mellom nord- og sørstatene, men uten å lykkes. Da mulighetene for en fredelig løsning syntes uttømt, støttet Tyler sørstatene da de forlot unionen. Deretter brøt den amerikanske borgerkrigen ut.
Tyler ble valgt til Konføderasjonens utgave av Representantenes hus, men døde snart etter i 1862. Han ble 71 år gammel.
University of Kentucky

Distribuerte studier

Under paraplyorganisasjonen UKCRH (UK Center for Rural Health) samarbeider Colleges of Health Sciences, Medicine, Nursing, Pharmacy, Public Health og Social Work med lokale myndigheter, om opplæring og praksisplasser i det sørøstlige Kentucky, som i byene Hazard og Pikeville, for å styrke det medisinske og sosialmedisinske tilbudet i regionen.
Rwanda

Historie

Rwanda  var tidligere en del av Tysk Østafrika. Etter første verdenskrig ble området som dekker dagens Rwanda og nabolandet Burundi avstått som krigsutbytte til Belgia. Under belgisk styre ble minoritetsgruppen som kalles tutsi det ledende lokale folkeslaget. I 1931–32 ble identitetsmerker som viste etnisk tilhørighet innført i området. Etter andre verdenskrig ble Rwanda fortsatt styrt av Belgia, men under et FN-ledet program som skulle lede til selvstendighet. Fra 1958 var det uroligheter og opprør i landet, hvilket resulterte i landets selvstendighet i 1962. Republikken ble da totalt dominert av den største folkegruppen, hutu. Landets tutsibefolkning ble undertrykt og forsøkt fordrevet flere ganger gjennom 60-, 70-, og 80-årene. I 1973 tok daværende forsvarsminister Juvenal Habyarimana kontroll over landet i et militærkupp, og satt som president inntil han ble drept i en flystyrt utenfor hovedstaden Kigali 6. april 1994.

Folkemordet

I oktober 1990 angrep den tutsi-dominerte Rwandas patriotiske front (RPF) landet fra grenseområdene i Uganda og Rwanda. Høsten 1993 ble en fredsavtale underskrevet i Arusha i Tanzania mellom Habyarimanas regime og RPF. Da Habyarimana ble drept, oppsto et maktvakum i Rwanda, og Arusha-avtalen falt. De neste hundre dagene ble opp mot en million tutsier og moderate hutuer drept i et av moderne tiders mest grusomme folkemord. En fredsbevarende FN-styrke var på plass for å støtte Arusha-avtalen, men var ikke i stand til å forhindre folkemordet. I juli 1994 tok RPF militær kontroll over Kigali og fikk avsluttet massakrene. RPFs militære leder, Paul Kagame ble etter hvert visepresident og senere president i Rwanda.
Gibostad

Stedet

Gibostad har lange tradisjoner som handelssted, og var kommunesenter i Lenvik fram til midten av 1960-tallet. Det er en rekke vernede bygninger i havneområdet. Fram til 1982 hadde Gibostad fergeforbindelse med Bjorelvnes.
Tettstedet har i dag barne- og ungdomsskole, barnehage, legekontor, en Joker-butikk med Post i butikk (postnr. 9372 Gibostad; 9382 for postboks), småbåthavn med molo, båtslipp, bilverksted og bensinstasjon. På Gibostad ligger også Senja videregående skole (tidl. Troms landbrukskole) og Gibostad kapell.
På 1950 tallet ble det anlagt et kystfort med ett minesperreanlegg. Fortet ble nedlagt i 1992.
Fylkesvei 861, som går mellom Silsand og Stønnesbotn, passerer like sør for bygda. Sørover går veien langs Gisundet og i krysset ved Gibostad svinger den vestover og fortsetter mot bygdene og fiskeværene på Nord-Senja.

Navnet

Navnet kommer av norrønt Geigubólstaðr; Geiga har kanskje vært navn på Gisundet, kan høre til norrønt geiga, 'vingle, gå skjevt'; siste ledd betyr 'bosted'.
305s

305s er et sigarettmerke som selges sørøst i USA. Navnet er oppkalt etter retningsnummeret i Miami, der tobakksbedriften Dosal Tobacco er basert. 305s ble lansert i 2001 som et billigere alternativ til de mer populære merkene, og er i øyeblikket (2015) det mest populære lavprismerket i Florida.
Fleksibel utdanning Norge

Historie

Organisasjonen ble stiftet i 1968 under navnet Norsk Brevskoleforbund. Den skiftet senere navn til Norsk Forbund for Fjernundervisning og fleksibel utdanning (NFF) og igjen i 2013 til Fleksibel utdanning Norge (FuN).
Norsk Brevskoleforbund utarbeidet regler for god brevskolepraksis. Alle brevkurs som ga grunnlag for statsstøtte måtte godkjennes og kvalitetssikres av Brevskolerådet under Kirke- og undervisningsdepartementet. I 1993 la endringer i Voksenopplæringsloven ansvaret for kvalitet på den enkelte institusjon og ansvaret for godkjenning til departementet. I den forbindelse ba departementet NFF om å utarbeide veiledende kvalitetsnormer for fjernundervisning. Normene er siden revidert fire ganger i tråd med utvikling og gjeldende regelverk. Siste revisjon var i 2015.
Storfosen gods

Storfosen gods er en herregård og en jordbrukseiendom på øya Storfosna i Ørland kommune.
Gården har en kjent historie tilbake til 1170-årene, da Ivar Horte nevnes som eier. I borgerkrigstiden lot hertug Skule oppføre en kirke på gården; kirken forsvant en gang før 1589, men restene av en mur finnes fortsatt. Fru Inger til Austrått satt som enke fra 1524. Etter Niels Lykkes død i 1535 ble gården krongods. Fra 1617 eide Jens Ågesøn Bjelke gården og Austråttborgen og eiendommen fulgte hans etterfølgere, inkludert Ove Bjelke, inntil 1703. I løpet av 1800-tallet ble det anlagt garveri, brenneri og meieri på gården. NS-mannen Frederik Prytz var eier fra 1933 til 1944 og drev betydelig oppdyrking. Gårdens husmannsplasser ble solgt til oppsitterne fra 1920-tallet. 
Erlend Skattem kjøpte gården i 1969. Gården ble drevet med melke- og kjøttproduksjon og med jaktturisme. Gården er også engasjert i havbruk, vindkraft og hytteutbygging. Skattem er grunnlegger av mikropartiet Norsk Republikansk Allianse som stilte ved stortingsvalgene i 2005 og 2009. Han overlot gården til sønnen Dag Skattem. Dags kone Siv Aida Rui Skattem var tredjekandidat for Fremskrittspartiet i Sør-Trøndelag ved stortingsvalget 2009. I 2011 ble gården overtatt av eiendomsinvestor og storviltjeger Øyvind Christensen gjennom et aksjeselskap.
Peter Hersleb Harboe Castberg

Personlige liv

Peter Hersleb Harboe Castberg ble født i Bergen som sønn av Tycho Didrich Castberg (1755–1801) og hans kone Helene Margaretha Calmeyer (1764–1830). Han hadde flere brødre og søstre.
Peter Hersleb Harboe Castberg giftet seg med Anne Margrethe Zimmer Henchel. De fikk fire sønner og tre døtre, men to av barnene vokste ikke opp. Deres sønn Johan Christian Tandberg Castberg ble en tolltjenestemann og politiker. Via ham var Peter bestefar til politikeren Johan Castberg og fiolinisten Torgrim Castberg, og  oldefar til professor Frede Castberg. Gjennom den andre sønnen, legen Tycho Fredrik Edvard Castberg, Peter Hersleb Harboe faren til bankmannen Peter Harboe Castberg og skulptøren Oscar Ambrosius Castberg.

Karriere

Peter Hersleb Harboe Castberg arbeidet det meste av sin yrkesaktive liv som prest.
Castberg ble valgt inn på Stortinget i 1830 og 1833 som representant for Bratsberg Amt, og i 1836, 1839 og 1842 for  Laurvik og Sandefjord.
DOS/360

Disk Operating System/360, også kjent som DOS/360 og bare DOS, er et operativsystem for IBMs stormaskiner System/360. Operativsystemet ble kunngjort av IBM i slutten av 1964, og ble lansert i juni 1966. DOS ble på denne tiden det mest utbredte operativsystemet i verden.
DOS hadde ingen tekniske likheter med MS-DOS som fra 1981 ble konstruert for å kjøre på datamaskiner med x86-arkitekturen.
Fylkesvei 2438

Fylkesvei 2438 går mellom Skinnerli og Skartlia i Nordre Land kommune. Veien er 3,9 km lang.
Frem til 2019 hadde veien betegnelsen Fv199.
Lophorrhina bidenticornis

Utbredelse

Arten lever i Malawi.
Brachopsis

Utseende

Middelsstore, lange og slanke, mørke trebukker. Dekkvingene er smalnet inn til smale fliker i den bakre delen og dekker ikke hele bakkroppen, de er smalest i midten og litt utvidete igjen bakerst. Antennene er kortere enn kroppen. Pronotum er noe knudrete. Beina er lange.

Levevis

De voksne billene finnes gjerne på blomster der de eter pollen. De etterligner snylteveps i familien Ichneumonidae, også i måten de beveger seg på.

Utbredelse

Slekten er utbredt i Australia.
Puntas de Cinco Sauces

Transport

Ruta 26 General Leandro Gómez forbinder Puntas de Cinco Sauces med Ansina og Cañada del Pueblo.